Alvydas Šedžius

Alvydas Šedžius (g. 1951 m. kovo 12 d. Galintėnuose, Alytaus raj.) – inžinierius, Lietuvos politinis veikėjas, KGB rezervo karininkashttp://www.kgbveikla.lt/uploads/rezervistai/papildomas_sarasas/sedzius.pdf (kapitono laipsnis)http://www.kgbveikla.lt/lt/kgb-rezervo-karininku-papildomas-sarasas.

 Biografija 
1957–1960 m. mokėsi Galintėnų pradžios, 1961–1964 m. Nemunaičio aštuonmetėje, 1965–1966 m. Ryliškių, 1967–1968 m. Merkinės vidurinėje mokyklose. 1973 m. baigė Vilniaus inžinerinį statybos institutą, automobilių transporto inžinierius mechanikas.

1973–1977 m. Šiaulių politechnikumo dėstytojas, 1977–1982 m. LLKJS Šiaulių miesto komiteto pirmasis sekretorius, 1982–1988 m. gamyklos „Nuklonas“ direktoriaus pavaduotojas, 1988 m. LKP Šiaulių miesto komiteto sekretorius, 1990 m. pirmasis sekretorius. 1991 m. UAB „Vara“ direktorius, 1992 m. IAB „Kraštietis“ direktorius, 1993–1995 m. Lietuvos Respublikos Vyriausybės atstovas Šiaulių regione, 1995–1997 m. Šiaulių apskrities valdytojas. 1997–1999 m. banko „Hermis“ Šiaulių filialo rinkodaros vadybininkas, 1999–2001 m. UAB „Manukas“ direktorius. 2001–2009 m. Šiaulių apskrities viršininkas.

1989–2001 m. LDDP Šiaulių miesto tarybos pirmininkas, 2001 m. Lietuvos socialdemokratų partijos Šiaulių skyriaus pirmininkas, nuo 2001 m. sausio mėn. LSDP tarybos narys. 1997–2000 m. ir 2000–2003 m. Šiaulių miesto savivaldybės tarybos narys. Nuo 2009 m. Šiaulių rajono savivaldybės tarybos narys.

 Šaltiniai 

Kategorija:Šiaulių politikai
Kategorija:Lietuvos apskričių viršininkai